La o zi după ce Guvernul Dăncilă a fost demis prin moțiune de cenzură, indicii bursieri au deschis în apreciere ședinta de tranzacționare de vineri.

Aatfel, potrivit datelor BVB, indicele BET, al celor mai lichide şaisprezece acţiuni, se află în creștere cu 0.34%, fiind cotat la 9,512.10 puncte.

Indicele BET Plus urcă cu 0.27%, la 1,418.22 puncte, la ora transmiterii acestei știri.

De asemenea, indicele BET Total Return se apreciază cu 0.29%, ajungând la 15,216.12 puncte. Potrivit BVB, BET-TR este un indice ponderat cu capitalizarea "free-float"-ului celor mai tranzacţionate şaisprezece companii listate pe piaţa reglementată şi care va fi ajustat şi cu valoarea dividendelor în numerar plătite de companiile din componenţa indicelui.

În schimb, BET-FI, indicele celor cinci societăţi de investiţii financiare plus "Fondul Proprietatea", se depreciază cu 0.43% la valoarea de 41.786.06 puncte.

Titlurile "Fondul Proprietatea" (simbol FP) stagnează, la ora transmiterii acestei ştiri, la valoarea de 1.1750 lei/acţiune.

Titlurile "Romgaz" (simbol SNG) au crescut cu 0.82%, la 37 lei/unitate. Pe bursa de la Londra, preţul certificatelor de depozit (GDR) "Romgaz" scade 1.45%, la 8.47 dolari.

Pe BVB, acţiunile "Electrica" (simbol EL) stagnează la 11.15 lei/titlu, în timp ce pe bursa de la Londra preţul GDR-urilor coboară cu 0,96% la valoarea de 10.30 dolari.

Redactare G.M.

Sursa: Mediafax